Ignaz Semmelweis
<s>Ignaz Philipp Semmelweis (Budimpešta, 1. srpnja 1818. – Beč, 13. kolovoza 1865.), mađarski liječnik.</s>

<s>Radeći kao asistent prve porodiljske klinike u bečkoj Općoj bolnici, Ignac Philipp Semmelweiss opazio je neobično veliku smrtnost žena pri porodu.</s><s>Došao je do zaključka da je uzrok babinja groznica, za koju je ustanovio da je to zapravo otrovanje krvi, zaraza koja se prenosi putem svake gnojne bolesti.</s><s>Da bi se spriječila, bila je dovoljna temeljita dezinfekcija ruku s malo klornoga vapna.</s><s>Semmelweiss je zato uveo stroge mjere čistoće i već u prvom mjesecu smrtnost od babinje groznice u njegovu je odjelu osjetno pala.</s><s>No, kolege liječnike nikako nije mogao uvjeriti u ispravnost svojih postavki.</s><s>Iscrpljen neprestanim borbama navodno je duševno obolio (vjerojatno se zapravo radilo o Alzheimerovoj bolesti) i 13. kolovoza 1865. umro u Zavodu za umobolne u Doblingu kraj Beča, i to od infekcije koja se razvila nakon što su ga prebili čuvari u umobolnici.</s>

<s>Vanjske poveznice
Ignaz Semmelweis – najneshvaćeniji čovjek (1865.)
13. 8. Preminuo “spasitelj majki”, doktor kojeg su strpali u umobolnicu jer je inzistirao da ljudi moraju prati ruke 
Jeste li čuli za doktora Ignaza Semmelweisa?</s>

<s>Austrijski liječnici</s>

